Diari Oficial de la Generalitat Valenciana


Sumari del DOGV 4753, del 14-05-2004 (2004/4850)

ORDE de 4 de maig de 2004, del conseller de Presidència, per la qual es convoquen tres beques per a la realització de pràctiques de formació complementària en matèria de cooperació al desenvolupament.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/4850


Data del document
:   04-05-2004

Organisme emissor
:   Conselleria de Presidència

Tipus de document
:   Ordre

Descriptors 

:   * voluntariat social
    * ajuda pública
    * assignació per estudis
    * suport econòmic
    * cooperació internacional

ORDE de 4 de maig de 2004, del conseller de Presidència, per la qual es convoquen tres beques per a la realització de pràctiques de formació complementària en matèria de cooperació al desenvolupament. [2004/E4850]
  
En compliment del que preveu l'article segon del Decret 201/1997, d'1 de juliol de 1997, del Govern Valencià, la Conselleria de Presidència, a través de la Direcció General de Cooperació al Desenvolupament i Relacions Externes, vol afavorir la formació de gestors i especialistes en cooperació internacional al desenvolupament, per mitjà de l'oferiment d'un període de pràctiques en els seus departaments, que els permeta una ampliació dels seus coneixements i els proporcione una visió pràctica i real de la cooperació descentralitzada.
  
En conseqüència, es procedix a la convocatòria d'ajudes econòmiques a titulats superiors universitaris per a la realització de pràctiques de formació en l'Àrea de Cooperació al Desenvolupament de la Direcció General de Cooperació al Desenvolupament i Relacions Externes.
  
En virtut d'allò que s'ha exposat, i en ús de les facultats que em conferix l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, l'article 35 de la Llei 5/1983, de 30 de desembre, de Govern Valencià, l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, en relació amb el que establix el Decret 111/2003, d'11 de juliol, del Consell, pel qual s'aprova el Reglament Orgànic i Funcional de la Conselleria de Presidència,
  
ORDENE
  
Primer
  
Convocar un concurs públic per a la concessió de tres beques per a la realització de pràctiques de formació complementària en matèria de cooperació internacional al desenvolupament, en l'Àrea de Cooperació al Desenvolupament de la Direcció General de Cooperació al Desenvolupament i Relacions Externes.
  
Segon
  
Aprovar les bases per les quals es regix esta convocatòria, incloses com annex I, i el model de sol·licitud per a les citades beques, inclòs com annex II d'esta orde.
  
Tercer
  
L'import de les beques serà finançat a càrrec de l'aplicació pressupostària 50.15.28.362.28, línia codi comptable T4037000, dels pressuposts de la Generalitat Valenciana per a l'any 2004, per un import màxim de 18.000 euros, per al període comprés entre l'1 d'agost i el 31 de desembre de 2004, i el període entre l'1 de gener i el 31 de juliol de 2005, queda condicionat que per import màxim de 25.200 euros, a l'existència de consignació pressupostària adequada i suficient en els pressuposts de la Generalitat Valenciana per a l'any 2005.
  
Quart
  
Es delega en la directora general de Cooperació al Desenvolupament i Relacions Externes la facultat de resoldre la concessió i pròrroga d'estes beques i s'autoritza perquè, en l'àmbit de les seues competències, adopte les mesures necessàries per al desenvolupament i aplicació d'esta orde.
  
Contra el present acte, que posa fi a la via administrativa, podran els interessats interposar, potestativament, un recurs de reposició davant del conseller de Presidència en un termini d'un mes, comptat des de l'endemà al de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà al de la seua publicació, de conformitat amb el que preveu els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 4 de maig de 2004
  
El conseller de Presidència,
  
ALEJANDRO FONT DE MORA TURÓN
  
ANNEX I
  
Bases per les quals es convoca un concurs públic per a la concessió de tres beques per a la realització de pràctiques de formació complementària en matèria de cooperació al desenvolupament, en l'Àrea de Cooperació al Desenvolupament de la Direcció General de Cooperació al Desenvolupament i Relacions Externes de la Conselleria de Presidència.
  
Primera. Objecte
  
L'objecte d'esta convocatòria és la concessió de tres beques per a la realització de pràctiques de formació complementària en matèria de cooperació al desenvolupament, en l'Àrea de Cooperació al Desenvolupament de la Direcció General de Cooperació al Desenvolupament i Relacions Externes de la Conselleria de Presidència.
  
Segona. Dotació, pagament i duració de les beques
  
Cada una de les beques està dotada amb 1.200 euros al mes, que s'abonaran mensualment, previ certificat de conformitat de la directora general de Cooperació al Desenvolupament i Relacions Externes.
  
El període de benefici de les beques serà d'un any, i està previst el seu inici l'1 d'agost de 2004. Estes beques són incompatibles amb altres que pogueren concedir-se per a la mateixa o semblant activitat.
  
Tercera. Requisits
  
Les beques objecte d'esta convocatòria s'adjudicaran per mitjà de concurs entre els diversos aspirants a les mateixes, que reunisquen els següents requisits abans de finalitzat el termini de presentació de sol·licituds i els acrediten documentalment:
  
a) Ser espanyol i tindre veïnatge administratiu en qualsevol municipi de la Comunitat Valenciana.
  
b) Estar en possessió de titulació universitària superior.
  
c) Tindre formació específica en matèria de cooperació al desenvolupament.
  
Quarta. Mèrits preferents
  
Es consideraran mèrits preferents, a efectes d'esta convocatòria, els següents:
  
Experiència acreditada en el sector de la cooperació al desenvolupament.
  
Experiència en països en vies de desenvolupament en el sector de la cooperació internacional.
  
Formació de postgrau o experiència en matèria jurídica o econòmica financera.
  
Cinquena. Formalització de sol·licituds, lloc de presentació i termini
  
1. Les sol·licituds, presentades en el formulari que s'inclou com annex II, de la present orde, es dirigiran a la Direcció General de Cooperació al Desenvolupament i Relacions Externes, carrer de Juristes, 10, 2n pis, 46103 València.
  
El formulari de sol·licitud anirà acompanyat de la següent documentació, que s'acreditarà per mitjà de compulsa en el moment de la presentació de les sol·licituds:
  
a) Fotocòpia del DNI.
  
b) Certificat d'empadronament, acreditatiu de la residència a la Comunitat Valenciana.
  
c) Curriculum vitae.
  
d) Titulació superior universitària.
  
e) Documentació acreditativa de la formació específica en matèria de cooperació al desenvolupament.
  
f) Documentació acreditativa de l'experiència en països en vies de desenvolupament.
  
g) Declaració jurada de no gaudir d'una altra beca.
  
h) Qualssevol altres documents que acrediten la possessió dels mèrits que es desitge al·legar.
  
2. Sense perjuí del que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques, els interessats podran presentar la sol·licitud i la documentació a què es referix l'apartat anterior, en qualsevol dels següents registres:
  
- Direcció General de Cooperació al Desenvolupament i Relacions Externes, carrer de Juristes, 10, 46649 de València.
  
- Registre General de la Presidència de la Generalitat Valenciana, (Palau de Fuentehermosa), carrer de Cavallers, 9, cantó carrer de Juristes, 46457 València.
  
- Delegació Territorial del Consell de la Generalitat Valenciana a València, carrer de Gregorio Gea, 27, 46939 de València.
  
- Delegació Territorial del Consell de la Generalitat Valenciana a Alacant, avinguda del Doctor Gadea, 10, 03500 Alacant.
  
- Delegació Territorial del Consell de la Generalitat Valenciana a Castelló, carrer Major, 78, 12020 Castelló de la Plana.
  
3. El termini de presentació de sol·licituds serà de 15 dies hàbils, comptats a partir del següent al de la publicació d'esta convocatòria en el Diari Oficial de la Generalitat Valenciana.
  
Sisena. Comissió avaluadora
  
Per a l'examen de les sol·licituds de beques es constituirà una comissió avaluadora, presidida pel cap de l'Àrea de Cooperació al Desenvolupament de la Direcció General de Cooperació al Desenvolupament i Relacions Externes, de la que formaran part: el cap del Servici de Planificació i Formació, el cap del Servici de Gestió Administrativa i Assistència Jurídica, la cap de Secció de Promoció i Participació dels Agents Socials, i un tècnic d'aquella direcció general, que actuarà com a secretari.
  
La comissió avaluadora elaborarà la seua proposta en el termini màxim de dos mesos, comptats a partir del dia següent a què finalitze el termini de presentació d'instàncies, disposant de facultats per a realitzar per mitjà dels seus membres totes les comprovacions que estime necessàries que per a la qualificació dels mèrits adduïts, així com la realització de la prova pràctica o entrevista, si és procedent, si ho estima oportú.
  
El funcionament de la dita comissió haurà d'adaptar-se al que establix la present convocatòria i, de manera subsidiària, a les regles contingudes en el capítol II, de títol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Barem
  
Les puntuacions a atorgar per la comissió avaluadora a les condicions de mèrit baremables són les següents:
  
- Titulacions universitàries: fins a un màxim de 2 punts.
  
- Formació específica en matèria de cooperació al desenvolupament: fins a un màxim de 3 punts.
  
- Formació de postgrau en matèria jurídica o econòmica financera: fins a un màxim de 2 punts.
  
- Experiència en el sector de cooperació: fins a un màxim de 3 punts.
  
- Experiència en països en vies de desenvolupament en el sector de la cooperació internacional: fins a un màxim de 3 punts.
  
- Experiència professional en l'àmbit jurídic o econòmic i financer: fins a un màxim de 2 punts.
  
- Coneixements d'altres idiomes distints del castellà: fins a un màxim de 2 punts.
  
- Altres mèrits: fins a un màxim d'1 punt.
  
- Entrevista: fins a un màxim de 5 punts.
  
Aquelles sol·licituds que no aconseguisquen un mínim de cinc punts en l'avaluació general, seran desestimades tant per a la concessió de beques com per a ser tingudes en compte a l'elaborar la llista d'espera.
  
Els mèrits que s'adduïsquen hauran de ser acreditats documentalment, per mitjà de les corresponents còpies compulsades, en el moment de presentació de les sol·licituds.
  
Huitena. Concessió
  
Les beques seran adjudicades per resolució de la directora general de Cooperació al Desenvolupament i Relacions Externes, a la vista de la proposta de la comissió avaluadora. La resolució contindrà la relació de beneficiaris i una borsa de reserva prioritzada, en funció de la puntuació obtinguda.
  
La resolució haurà de ser publicada en el Diari Oficial de la Generalitat Valenciana.
  
Si en el termini de tres mesos, comptats a partir que finalitze el termini de presentació d'instàncies, no s'haguera dictat cap resolució per part de l'òrgan competent, s'entendrà que les sol·licituds formulades pels interessats queden desestimades.
  
Novena. Drets i obligacions dels becaris i incidències
  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becaris. La infracció d'esta regla deixarà sense efecte la beca adjudicada.
  
La condició de becari no generarà en cap moment cap relació laboral o administrativa amb la Generalitat Valenciana. En el cas que es tinga prèviament la condició d'empleat de la Generalitat Valenciana, es quedarà en la situació administrativa que procedisca en virtut de la normativa vigent de la funció pública.
  
Els aspirants que hagen resultat seleccionats hauran de presentar els certificats acreditatius d'estar al corrent de les seues obligacions fiscals amb l'estat i la comunitat autònoma i davant de la Seguretat Social, de conformitat amb el que establix l'Orde de 30 de maig de 1996, de la Conselleria d'Economia i Hisenda, així com la fitxa de manteniment de tercers en el model proporcionat per la Direcció General de Cooperació al Desenvolupament i Relacions Externes en el termini de deu dies hàbils, comptats a partir del dia següent de la publicació en el Diari Oficial de la Generalitat Valenciana, de la resolució d'esta convocatòria.
  
Si els becaris, com a conseqüència del desenvolupament de les tasques que hagen de portar a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al servici de la mateixa establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració.
  
El cap de l'Àrea de Cooperació al Desenvolupament de la Direcció General de Cooperació al Desenvolupament i Relacions Externes ordenarà les activitats i establirà l'horari, la dedicació i els torns dels becaris, amb una dedicació total de 35 hores setmanals.
  
Finalitzat el període de benefici de la beca i previ informe d'assistència, aprofitament i aptitud del cap d'Àrea de Cooperació al Desenvolupament, s'estendrà el certificat corresponent.
  
La directora general de Cooperació al Desenvolupament i Relacions Externes resoldrà les incidències que es produïsquen durant el període de benefici de les beques, i deixarà sense efecte les mateixes, prèvia audiència de la persona interessada, en el cas que incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixe de reunir els requisits exigits.
  
Davant de les incidències, renúncies, abandonaments o incompliments que deixen vacant una beca es procedirà a cobrir la mateixa segons l'orde establit en la borsa de reserva que resulte del procés de selecció.